Diari Oficial de la Generalitat Valenciana


Sumari del DOGV 5525, del 01-06-2007 (2007/4709)

Informació pública de l'inici del concurs de programació per al desenvolupament del sector 1 de la unitat d'execució 3, Canyada Maquiva del Pla General d'Ordenació Urbana de La Pobla de Vallbona.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4709


Data del document
:   10-04-2007

Organisme emissor
:   Gespais Urbanizadora, SL

Tipus de document
:   Anunci

Descriptors 

:   * Pobla de Vallbona, la
    * contracte d'obres

Informació pública de l'inici del concurs de programació per al desenvolupament del sector 1 de la unitat d'execució 3, Canyada Maquiva del Pla General d'Ordenació Urbana de La Pobla de Vallbona. [2007/4709]  
En data 21 d'abril de 2006 per part de la mercantil Gespais Urbanizadora, SL, es va formular petició d'inici del procediment de concurs per al desenvolupament de l'actuació integrada per mitjà de gestió indirecta del sòl urbà residencial inclòs en la unitat d'execució número 3 (sector núm.1) definida en el Pla General d'Ordenació Urbana vigent en el municipi de la Pobla de Vallbona, tot això a l'empara del que establix l'article 130 de la Llei 16/2005, Urbanística Valenciana ?LUV-. Transcorregut el termini de tres mesos des de l'esmentada petició, i en aplicació del que establix l'article 282 del Reglament d'Ordenació i Gestió Territorial i Urbanística ?ROGTU?, per part de l'alcalde president del municipi es resol que el silenci positiu produït, habilita, exclusivament a l'interessat, per a publicar pels seus mitjans l'inici del concurs de programació (art. 132 LUV), que inclourà en tot cas les bases particulars que hagen de regir la programació.  
De conformitat amb l'esmentada resolució i atenent al que disposa l'article 132 de la LUV, en relació amb l'article 282 del ROGTU, per part de la mercantil Gespais Urbanizadora, SL es procedix a la publicació del present anunci.  
Apartat I. Poder adjudicador  
I.1) Nom, adreça i punts de contacte  
Nom oficial: Ajuntament de la Pobla de Vallbona.  
Direcció postal: avinguda de Colom núm. 93 €CP 46072- La Pobla Vallbona.   
País: Espanya  
Telèfon: 187 407 198.  
Fax: 630 510 203.  
Punt de contacte: Secretaria.  
Pàgina web: www.lapobladevallbona.es.  
Poden obtindre's còpies tant de les bases particulars i com de les generals en l'Ajuntament de La Pobla de Vallbona. Vegeu els punts de contacte de l'Ajuntament.  
Les bases generals es troben publicades en el Diari Oficial de la Generalitat de data 23 de maig de 2006 (annex II del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat Valenciana).  
Les ofertes o sol·licituds de participació han d'enviar-se a: (vegeu els punts de contacte de l'Ajuntament de la Pobla de Vallbona.)  
Pot obtindre's més informació a; (vegeu els punts de contacte de l'Ajuntament de la Pobla de Vallbona.)  
I.2) Tipus de poder adjudicador i principal activitat  
Entitat local.  
Apartat II. Objecte del contracte  
II.1) Descripció  
Denominació: adjudicació programa d'actuació integrada del sòl urbà residencial de la unitat d'execució número 3 (sector núm.1) del Pla General d'Ordenació Urbana de la Pobla de Vallbona.  
Tipus de contracte: obres, projecte i execució.  
Situació de les obres: ES523 (part de la unitat d'execució número 3 (sector núm.1) del terme municipal de la Pobla de Vallbona-València).  
L'anunci es referix a: un contracte públic.   
Breu descripció del contracte: concurs per a la selecció de l'agent urbanitzador per al desenvolupament del programa d'actuació integrada corresponent a la unitat d'execució número 3 (sector núm.1) del terme municipal de la Pobla de Vallbona-València  
Classificació CPV: 45211360-0  
Contracte cobert per l'acord sobre contractació pública (ACP): no  
Divisió en lots: no   
Variants: no s'admeten.   
II.2) Quantitat o extensió del contracte  
Pressupost estimat de càrregues: 2.098.058,65 € (IVA no inclòs).  
Opcions: no   
II.3) Duració del contracte o termini d'execució  
Termini estimat en les bases particulars de programació per al desenvolupament del programa d'actuació integrada: 36 mesos.  
Apartat III: informació de caràcter jurídic, econòmic, financer i tècnic.  
III.1) Condicions relatives al contracte.  
Garanties exigides: totes les proposicions dels interessats per a participar en el concurs del present programa d'actuació integrada, hauran de prestar una garantia provisional equivalent al 2% del pressupost estimat de les càrregues d'urbanització, sense IVA.   
Garantia provisional: 2% de les càrregues reurbanització = 41.961,17 €  
Garantia definitiva: 10% càrregues d'urbanització.  
Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.   
III.2) Condicions de participació  
a) Situació personal dels operadors econòmics, inclosos els requisits relatius a la inscripció en un registre professional o mercantil.  
b) Capacitat economicofinancera, documentació exigida:   
L'acreditació de la solvència econòmica i financera, tècnica i professional es produirà a través de l'aportació d'un o alguns dels següents mitjans (arts. 122 LUV i 16 TRLCAP):   
Informe d'institucions financeres o, si s'escau, justificant de l'existència d'una assegurança d'indemnització per riscos professionals.   
Tractant-se de persones jurídiques, presentació dels comptes anuals o extracte d'estos en el cas que la publicació d'estos siga obligatòria en la legislació del país on l'aspirant a urbanitzador estiga establit.   
Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.   
En el cas d'agrupacions d'interés urbanístic, amb l'acreditació de la titularitat registral dels drets sobre els terrenys que van servir de base per a la seua constitució.   
Igualment en el cas de les agrupacions d'interés urbanístic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, d'almenys, un dels seus membres.   
c) Capacitat tecnicoprofessional, documentació exigida:   
Per la seua banda, l'acreditació de la solvència tècnica o professional es verificarà a través d'un o alguns dels mitjans següents (arts. 123 LUV i 19 TRLCAP):   
Presentació d'una relació dels programes d'actuació integrada promoguts i gestionats pel concursant.   
Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.   
Titulacions acadèmiques i professionals del personal de direcció de l'urbanitzador   
Declaració que indique la mitjana anual de personal, amb menció, si s'escau, del grau d'estabilitat en l'ocupació i la plantilla del personal del personal directiu durant els tres últims anys.   
Una declaració del material, instal·lacions i equip tècnic de què dispose l'urbanitzador per al compliment dels seus compromisos.   
Una declaració de les mesures adoptades per a controlar la qualitat durant el desplegament i execució del programa, així com dels mitjans d'estudi i d'investigació de què disposen.   
Una declaració de les mesures de gestió mediambiental que el concursant estiga disposat a aplicar durant el desplegament i execució del programa d'actuació integrada.   
En el cas d'agrupacions d'interés urbanístic, unions temporals d'empresa o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència de, almenys, un dels seus membres.   
Tot això, llevat que es tracte d'empreses classificades en els termes establits en el TRLCAP, supòsit en què bastarà l'aportació de certificació oficial del registre referit en l'article 34 TRLCAP.   
Apartat IV: procediment  
IV.1) Tipus de procediment  
Tipus de procediment: obert.  
Forma d'adjudicació: concurs.  
IV.2) Criteris d'adjudicació:  
De conformitat amb el que disposa l'article 312.2 b) del ROGTU, la valoració màxima de l'alternativa tècnica es fixa en un 70%, i la proposició juridicoeconòmica en un màxim del 30% sobre la puntuació global.   
Alternativa tècnica: valoració màxima: 70%.  
1) Compliment dels criteris i objectius relatius a la qualitat tècnica de l'ordenació proposada, (fins a 50 punts).  
2) Compliment dels criteris i objectius relatius a l'adequació de la integració de l'actuació en el seu entorn i dels criteris i objectius relatius a la millor estructuració de dotacions públiques i espais lliures, (fins a 20 punts).  
3) Compliment dels criteris i objectius urbanístics relatius a la qualitat tècnica de les resolucions proposades per a la urbanització, (fins a 10 punts).  
4) Número, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador, (fins a 5 punts).  
5) Inversions en programes de restauració paisatgística o d'imatge urbana compresos dins del programa, (fins a 5 punts).  
6) Termini d'execució del programa d'actuació integrada, (fins a 1 punts).  
7) Compromís d'edificació simultània a la urbanització, (fins a 1 punt).  
8) Compromisos addicionals assumits voluntàriament i a càrrec seu per l'urbanitzador. Es valorarà especialment la col·laboració amb els propietaris (fins a 7 punt).  
9) Mitjans per al control de qualitat de cada una de les prestacions que constituïxen l'objecte del programa, (fins a 1 punt).  
Proposició juridicoeconòmica: valoració màxima: 30%  
1) Import de les càrregues d'urbanització, expressat en euros per metre quadrat d'edificabilitat, (fins a 25 punts).  
2) La valoració dels terrenys a efectes de fixar el coeficient de canvi per al pagament en espècie, (fins a 40 punts).  
3) Menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, (fins a 15 punts).  
4) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa, (fins a 10 punts).  
5) Compromisos financers per a l'execució de les obligacions complementàries assumides voluntàriament i a costa seu per l'urbanitzador, (fins a 10 punts).  
No es realitzarà subhasta electrònica.  
IV.3) Informació administrativa  
Número d'expedient de l'Ajuntament de la Pobla de Vallbona: número de l'expedient 291/2005: Programa d'Actuació Integrada de la Unitat d'Execució número 3 Canyada- Maquiva  
Publicacions anteriors referents al mateix contracte: cap.  
Termini de recepció d'ofertes i sol·licituds, hauran de presentar-se amb anterioritat al dia 5 de juliol de 2007.  
Lloc de presentació: en el Registre General d'Entrada de l'Ajuntament de la Pobla de Vallbona, fins a les 14.00 hores (Vegeu els punts de contacte mencionats abans; l'apartat I.1 Nom, adreça i punts de contacte.)  
Idioma en què poden redactar-se les ofertes: espanyol (ESP) o valencià, segons el model que s'acompanya a les bases particulars.  
Termini durant el qual el licitador estarà obligat a mantindre la seua oferta: 2 mesos. (Art. 137.2 LUV).  
Data, hora i lloc en què es realitzarà l'obertura de pliques: se seguirà el procediment establit en l'article 136 de la LUV en relació amb l'article 314 i següents del ROGTU. Una vegada realitzades les comprovacions que es determinen en els apartats 1 i 2 de l'article 136 de la LUV, es comunicarà de forma individualitzada a cada un dels proponents, la data, hora i lloc en què tinga lloc l'obertura en acte públic de la documentació de les propostes presentades.  
Obertura de pliques: de caràcter públic i lliure assistència.  
V.) Informació complementària  
V.1) Es tracta de contractes periòdics- no  
V.2) ¿Es relaciona el contracte amb un projecte o programa finançat per mitjà de fons comunitaris- no  
V.3) Informació addicional:  
Documentació acreditativa de la solvència tècnica, econòmica i financera. Especificar documentació acreditativa (vegeu apartat III.2. b) i c) Condicions de participació).  
Documentació a presentar per cada concursant:  
Proposició, segons model inserit en les bases particulars.  
Sobre 1: documentació administrativa que contindrà els documents estipulats en l'article 133.1.a), b), c), d), e) i f).  
Sobre 2: proposició juridicoeconòmica, objecte de valoració.   
Sobre 3: alternativa tècnica, objecte de valoració.  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, de la Generalitat, Urbanística Valenciana (DOGV de 31 de Desembre de 2005) i, si s'escau, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic pel termini d'un mes, en la forma i requisits assenyalats en estos preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el cadastre com a titulars de drets afectats per l'actuació proposada, conforme a allò que s'ha disposats en l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).  
V. 4) Procediment de recurs  
V.4.1. Òrgan competent per als procediments de recurs:   
Òrgan competent per a l'aprovació: ja que la presenta proposta no afecta l'ordenació estructural prevista en el Pla General d'Ordenació Urbana de la Pobla de Vallbona, l'òrgan competent per a l'aprovació definitiva del programa d'actuació integrada, serà el propi Ajuntament (vegeu apartat I.1 Nom, adreça i punts de contacte).   
V.5) Data d'enviament d'este anunci. Data d'enviament anunci concurs al Diari Oficial de la Unió Europea: 05.04.2007  
Vinalesa, 10 d'abril de 2007.- En representació de l'entitat Gespais Urbanizadora, SL: Vicente-Luís Saurí Santarrufina.